[{"text_idx": "#000001", "text": "La okcitana lernejo de Limog\u0302o kondamnita redoni la subvencion"}, {"text_idx": "#000002", "text": "Tribunalo de Lemog\u0302o kondamnis la lernejon Calandreta, la sola de la regiono kiu uzas la okcitanan lingvon, redoni 47 000 eu\u0306ran subvencion. Lau\u0306 informoj de la okcitana retj\u0302urnalo Jornalet, la verdiko prenas al la okcitana lernejo g\u0302ian tutan havaj\u0302on."}, {"text_idx": "#000003", "text": "La verdiko sekvas denoncon faritan de civitanaro, membroj de la Fe\u0301deration Nationale de la Libre Pense\u0301e, societo francisma kiu sin manifestas kontrau\u0306 la okcitana lingvo kaj agas por hegemonia superregado de la franca. Sed la pravigo de la denonco estis, ke la lernejo ricevis subvencion celantan mezlernejon kaj ne bazlernejon. Tiu asocio ankau\u0306 denoncis al la tribunaloj la Eu\u0306ropan C\u0302arton por Regionaj kaj Minoritataj Lingvoj."}]